**Adatvédelmi tájékoztató és folyamatleírás**

**Nagykovácsi Nagyközség Önkormányzatának közösségi költségvetési programja során megadott adatok kezelésére**

**Nagykovácsi Polgármesteri Hivatal (továbbiakban Hivatal/Adatkezelő)** az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban GDPR) előírásai szerint ezúton nyújt tájékoztatást jelen tájékoztatóval és folyamatleírással az adatkezeléssel kapcsolatos minden tényről. A folyamatban való részvétellel az érintett jelen folyamatleírás szerint válik az adatkezelés érintettjévé.

**A HIVATAL PONTOS MEGNEVEZÉSE, ELÉRHETŐSÉGEI:**

**Adatkezelő megnevezése**: Nagykovácsi Polgármesteri Hivatal

**Adatkezelő székhelye:** 2094 Nagykovácsi, Kossuth Lajos utca 61.

**Adatkezelő adószáma:** 15390228-2-13

**Honlap:** [www.nagykovacsi.hu](http://www.nagykovacsi.hu)

**Telefonszám:**  26/389-566/103

**Képviselő:** Grégerné Papp Ildikó jegyző

**A HIVATAL ADATVÉDELMI TISZTVISELŐJÉNEK NEVE ÉS ELÉRHETŐSÉGEI,**

**Neve:** Schulmann Péter

**E-mail cím:** adatvedelem@nagykovacsi.hu

**A köszöntéshez megadott adatok adatkezelése**

**Az adatkezelés folyamatának leírása:**

Nagykovácsi Nagyközség Önkormányzat Képviselő-testülete a 127/2024. (XII.12.) számú határozatában 2025. évre vonatkozóan közösségi költségvetési program elindításáról döntött. A 2025. évi költségvetésről szóló 5/2025. évi (II.24.) önkormányzat rendeletében az Önkormányzat 15.000.000,-Ft előirányzat közösségi költségvetési program útján történő felhasználásáról rendelkezett. A közösségi költségvetési program során a széles közösségi célt szolgáló fejlesztési, beruházási javaslatokat kér az Önkormányzat a 14. életévét betöltött nagykovácsi lakosoktól és a nagykovácsi székhelyű civil szervezetektől. A Polgármesteri Hivatal által szűrt javaslatokra a 14. életévét betöltött nagykovácsi lakosok szavazhatnak.

**Az adatkezelés célja:**

A közösségi költségvetéssel kapcsolatban javaslattevők és szavazók életkorának, nevének, lakcímének és székhelyének ellenőrzése annak megállapítása céljából, hogy az érintett személy vagy civil szervezet javaslattételre és szavazásra jogosult-e. Az e-mail cím megadása a közösségi költségvetési porgrammal kapcsolatos és egyéb települést érintő információk továbbításához szükséges.

**Az adatkezelés jogalapja:**

A GDPR 6. cikk (1) e) közhatalmi jogosítvány gyakorlásának keretében végzett feladat végrehajtásához, a közösségi költségvetés megvalósításához szükséges.

**kezelt adatok köre:**

Email cím, név, civil szervezet név, lakcím, székhely.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

A ***Hivatal*** az adatokat harmadik fél részére nem továbbítja, ám felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi a ***Hivatalt***, úgy a ***Hivatal*** jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsátani.

**A személyes adatok tárolásának időtartama:**

A közösségi költségvetési programon történő javaslattételhez, szavazáshoz, jogosultság megállapításához és kapcsolattartáshoz kért adatokat a megvalósításra kerülő javaslatokról rendelkező Képviselő-testületi döntés kihirdetésétől számított 60 napig kezeli az adatkezelő.

**Automatizált döntéshozatal ténye:**

Az adatkezelés során automatizált döntéshozatal nem történik.

**Az érintetti joggyakorlásra vonatkozó szabályok:**

A ***Hivatal*** tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatainak törlését (GDPR 17. cikk (1) bekezdésében meghatározott feltételek esetén)
* tiltakozhat az adatkezeléssel szemben,
* kérheti személyes adatai kezelésének korlátozását.

A ***Hivatal*** gondoskodik az adatok biztonságáról, megteszi továbbá mindazon technikai és szervezési intézkedéseket, amelyek a GDPR és az egyéb adat-, és titokvédelmi szabályok érvényre juttatásához szükségesek. Az adatokat védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

A ***Hivatal*** törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett is a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Amennyiben jelen tájékoztatóban felsorolt célok tekintetében élni szeretne a GDPR-ban meghatározott jogaival úgy, kérelmét elsősorban írásban terjesztheti elő az adatvédelmi tisztviselőhöz címzett, jelen tájékoztatóban feltüntetett elérhetőségén. Amennyiben Ön mégis szóbeli tájékoztatást kér, úgy személyazonossága igazolását követően a ***Hivatal*** erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésére állnak. Minden más esetben az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, a meghosszabbítás szükségességéről azonban a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatban Ön panasszal fordulhat a Nemzeti Adatvédelmi és Információszabadság Hatósághoz (Budapest, Falk Miksa u. 9-11, 1055), vagy választása szerint a lakóhelye vagy tartózkodási helye szerint illetékes törvényszékhez.

2025. február 25.